### | | | | --- | --- | | | | | --- | | **Byråd** 18. december 2018 Sagsnr. 710-2018-38082 Dok.nr. 710-2018-452709 Janne Iversen | | 212.                Kommissorium for § 17, stk. 4 udvalg om kollektiv trafik og miljørigtig transport - Åbent

###

|  |  |
| --- | --- |
| Tidl. politisk behandling | BY, 28.08.18, pkt. 121 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til kommissorium for
et § 17, stk. 4 udvalg vedrørende kollektiv trafik, miljøvenlige transportformer
m.v.

Byrådet besluttede 28. august 2018 at nedsætte et
midlertidigt § 17, stk. 4 udvalg, der skal indsamle inspiration og komme med
anbefalinger til Byrådet vedrørende optimering og nytænkning af bustransporten,
fremtidige miljøvenlige transportformer, brug af alternative brændsler (el,
brint og gas), fremme af cyklisme, forsøg med el-cykler m.v.

Styrelseslovens § 17, stk. 4 beskriver, at
kommunalbestyrelsen kan ”nedsætte særlige udvalg til varetagelse af bestemte
hverv eller til udførelse af forberedende eller rådgivende funktioner for
kommunalbestyrelsen, økonomiudvalget eller de stående udvalg.
Kommunalbestyrelsen bestemmer de særlige udvalgs sammensætning og fastsætter
regler for deres virksomhed”.

Forvaltningen har på den baggrund udarbejdet et forslag til
kommissorium for udvalgets arbejde, sammensætning, økonomi mv.

**VURDERING**

Kommissoriet for udvalget er indledende drøftet i Teknik og
Miljøudvalget 8. november 2018 samt på Byrådets temamøde 27. november 2018. På
baggrund af disse drøftelser vurderer Teknik og Kultur, at udvalgets arbejde
med fordel kan deles i to hovedemner: Et emne vedrørende kollektiv trafik i
bred forstand og et emne vedrørende nedbringelse af CO2 på
transportområdet.

For at sikre sammenhæng mellem de to hovedemner, foreslås
det, at udvalgets arbejde ledes af et formandskab på to byrådsmedlemmer.
Udvalget organiseres i to arbejdsgrupper, hvor formandskabet er med i begge
arbejdsgrupper. I begge arbejdsgrupper deltager yderligere to byrådsmedlemmer
samt en række personer med faglig indsigt og/eller særlige interesser i de to
emner.

Dermed foreslås følgende sammensætning af arbejdsgrupperne:

**Arbejdsgruppe 1: Kollektiv trafik**

·
4 byrådsmedlemmer inkl. formandsskabet for § 17, stk. 4 udvalget

·
Repræsentant for Favrskov Gymnasium

·
Repræsentant for Ældrerådet

·
Repræsentant for Landsbyrådet

·
Direktøren for Teknik og Kultur

·
Herudover indkalder arbejdsgruppen interessenter, eksperter o.a.
efter behov.

Arbejdsgruppe 1 indsamler inspiration og kommer med
anbefalinger vedrørende optimering og nytænkning af bustransporten og andre
fremtidige fælles transportløsninger; for eksempel flextur, samkørsel m.v.
Arbejdsgruppen skal være særligt opmærksom på transportbehov hos unge under
uddannelse, pensionister og andre borgere, som ikke selv har biler.

**Arbejdsgruppe 2: CO2-reduktion på transportområdet**

·
4 byrådsmedlemmer inkl. formandsskabet for § 17, stk. 4 udvalget

·
Repræsentant for Danmarks Naturfredningsforening

·
Repræsentanter for relevante brancher, foreninger, råd m.v.

·
Direktøren for Teknik og Kultur

·
Herudover indkalder arbejdsgruppen interessenter, eksperter o.a.
efter behov.

Arbejdsgruppe 2 indsamler inspiration og kommer med
anbefalinger vedrørende fremtidige miljøvenlige transportformer, brug af
alternative brændsler (el, brint og gas), fremme af cyklisme, forsøg med
el-cykler m.v. Arbejdsgruppen udarbejder også anbefalinger til udmøntning af en
pulje vedrørende miljøvenlig transport og CO2-reduktion i Budget
2019-2022 (A-237ny).

Forslag til udpegning af Byrådets medlemmer af § 17, 4
udvalget vil indgå i en særskilt sag til Økonomiudvalget og Byrådet i december
måned 2018.

Teknik og Kultur foreslår, at udvalget arbejder efter
følgende tidsplan:

|  |  |
| --- | --- |
| December 2018 | Udvalgets kommissorium, sammensætning m.v. besluttes af Byrådet. |
| Januar - februar 2019 | Udvalget konstituerer sig med arbejdsgrupper. |
| Juni 2019 | Udvalgets første anbefalinger til forsøg og nye tiltag behandles i Byrådet. |
| August 2019 - marts 2020 | Udvalget udarbejder forslag til mobilitetsstrategi, herunder tiltag til forbedring af sammenhængen mellem de forskellige transportformer. |
| April 2020 | Åben temadag om mobilitet, CO2-reduktion og sammenhæng. |
| Juni 2020 | Byrådet behandler udvalgets anbefalinger. |

**ØKONOMI**

Udvalgets anbefalinger skal holde sig inden for de økonomiske
rammer i Budget 2019-22, herunder A-237ny om miljøvenlig transport og CO2
reduktion.

Udgifterne til udvalgets aktiviteter afholdes inden for det
afsatte budget i A-237ny Miljøvenlig transport og CO2-reduktion.

Udvalgets formand og næstformand (formandskabet) honoreres
efter reglerne i vederlagsbekendtgørelsen, hvoraf det fremgår, at Byrådet kan
beslutte, at der ydes vederlag til formanden og næstformanden for et § 17, stk.
4 udvalg, hvis denne er byrådsmedlem.

Der er i Budget 2019-22 afsat midler til honorering af
formand og næstformand i et § 17, stk. 4 udvalg på politikområdet politisk
organisation.

**INDDRAGELSE**

Udvalget og arbejdsgrupperne involverer andre
interessenter, eksperter o.a. kan bidrage med viden og forslag.

Udvalget arrangerer en offentlig temadag i foråret 2020,
hvor udvalgets forslag præsenteres og drøftes før udvalgets konklusioner
forelægges for Byrådet.

**INDSTILLING**

Direktøren for Teknik og Kultur indstiller til Byrådet:

1.    At der
nedsættes et midlertidigt rådgivende udvalg under Byrådet med ovenstående
kommissorium og sammensætning i henhold til Lov om kommunernes styrelse § 17,
stk. 4.

**BESLUTNING**

***Teknik- og Miljøudvalget, 6. december 2018:***

Fraværende:Ingen

Indstilles godkendt.

***Økonomiudvalget, 11. december 2018:***

Fraværende:Ingen

Indstilles godkendt.